หุ้นปิดภาคเช้าเพิ่มขึ้น 0.62 จุด
หุ้นไทยยังรอปัจจัยใหม่ ผันผวนกรอบแคบ ปิดครึ่งวันบวก 0.62 จุด ซื้อขายกว่า 2.5 หมื่นล้าน
3 เม.ย. 2556

หุ้นไทยยังรอปัจจัยใหม่ ผันผวนกรอบแคบ ปิดครึ่งวันบวก 0.62 จุด ซื้อขายกว่า 2.5 หมื่นล้าน
ดัชนีตลาดหุ้นไทยวันที่ 3 เม.ย. 56 เปิดตลาดในแดนบวก จากนั้นยังมีแรงเทขายทำกำไร จนดัชนีไหลไปอยู่ในแดนลบ ก่อนกระเตื้องท้ายตลาด โดยปิดตลาดในภาคเช้าที่ระดับ 1,551.16 จุด เพิ่มขึ้น 0.62 บาท หรือ +0.04% มูลค่าการซื้อขาย 25,316.18 ล้านบาท ดัชนีเคลื่อนไหวในกรอบ 1,547.22 - 1,562.39 จุด
หลักทรัพย์ที่ซื้อขายสูงสุด 5 อันดับ ได้แก่
SCB  มูลค่า 1,334.97 ล้านบาท ปิดที่ 185.00 บาท  +2.50 บาท  หรือ +1.37%
KBANK  มูลค่า 1,128.39 ล้านบาท ปิดที่ 204.00 บาท  -2.00 บาท  หรือ -0.97%
KTB  มูลค่า    900.39 ล้านบาท ปิดที่    25.75 บาท  +0.50 บาท  หรือ +1.98%
BBL  มูลค่า    812.91 ล้านบาท ปิดที่  231.00 บาท  +3.00 บาท  หรือ +1.32%
ADVANC  มูลค่า    739.23 ล้านบาท ปิดที่ 243.00 บาท  +4.00 บาท  หรือ +1.67%
นายเทิดศักดิ์ ทวีธีรธรรม ผู้อำนวยการอาวุโส ฝ่ายวิเคราะห์หลักทรัพย์บล.เอเซียพลัส (ASP)กล่าวว่า ดัชนีหุ้นไทยยังคงอยู่ในช่วงปรับฐานหลังจากดัชนีขึ้นมาเร็วและแรง ซึ่งขณะนี้ก็คงต้องรอปัจจัยหนุนที่จะเข้ามาช่วยดึงดัชนี โดยเฉพาะอย่างยิ่งการประกาศผลดำเนินงานของกลุ่มธนาคารพาณิชย์ รวมถึงการใบอนุญาต 3จีของกลุ่มสื่อสาร ซึ่งหากมีความชัดเจนก็น่าจะมีส่วนผลักให้ดัชนีตลาดหุ้นกลับขึ้นมาได้
สำหรับประเด็นที่คณะกรรมการป้องกันและปราบปรามการทุจริตแห่งชาติ (ปปช.) จะมีการพิจารณาประเด็นเงินกู้ ของนายกรัฐมนตรี ในวันที่ 4 เม.ย. นี้ไม่มีผลต่อการขึ้นลงของดัชนีเพราะไม่คิดว่าจะกรณีดังกล่าวจะรุนแรงถึงขั้นเปลี่ยนแปลงทางการเมืองเพราะเป็นเรื่องของช่วงเวลาเท่านั้นและไม่ได้มีผลต่อดัชนีตลาดหุ้น
สำหรับการประชุมของคณะกรรมการนโยบายการเงิน(กนง.)ก็ไม่น่าจะมีผลมากนักเพราะคาดว่าจะคงดอกเบี้ยดังนั้นผลของการคงดอกเบี้ยยังไม่ดึงดูดให้เม็ดเงินต่างชาติกลับเข้ามาลงทุนในตลาดหุ้น 
อย่างไรก็ตามมองว่าช่วงนี้ดัชนีน่าจะเคลื่อนไหวอยู่ในกรอบแนวต้านที่ 1,569  จุดส่วนแนวรับที่ 1,530 จุด